Diari Oficial de la Generalitat Valenciana


Sumari del DOGV 5461, del 01-03-2007 (2007/1468)

Acceptació de delegació en la Diputació Provincial de Castelló per la Comunitat de Regants del Riu Palància, de la prestació del servici de recaptació en executiva i voluntària.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5461

Data del DOGV
:   01-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1468


Data del document
:   29-12-2006

Organisme emissor
:   Diputacio Provincial de Castelló

Tipus de document
:   Resolució

Descriptors 

:   * licitació
    * recaptació d'impostos
    * contracte de serveis

Manuel Marín Herrera, secretari de la Diputació Provincial de Castelló, certifique:   
Que en sessió ordinària del Ple de la Diputació, celebrat el dia 19 de desembre de 2006, es va adoptar entre altres l'acord següent:  
A) Dictamen acceptació delegació en la Diputació Provincial de Castelló per la Comunitat de Regants del Riu Palància, de la prestació del servici de recaptació en executiva i voluntària.  
"Vist que la Junta de Govern de la Comunitat de Regants del Riu Palància, en reunió celebrada el dia 2 de juny de 2006, va adoptar l'acord següent:  
Delegació en la Diputació Provincial de Castelló de la prestació del servici de recaptació en executiva i voluntària. Vistos els antecedents per a delegar en la Diputació Provincial de Castelló la gestió de recaptació en període voluntari i executiu, respecte a les quantitats liquidades als seus usuaris i, reconeguda la seua necessitat, es va sotmetre a votació la proposta d'acord formulada respecte d'això, i es va acordar, per unanimitat, el següent:  
Vista l'ordenança fiscal reguladora de la taxa per prestació dels servicis de gestió tributària i recaptació de la Diputació de Castelló i, a l'empara del que disposa l'article 209 del Reglament de la Llei d'Aigües, en relació amb el text refós aprovat per Reial Decret Legislatiu 1/2001, de 20 de juliol:  
1. S'efectua delegació expressa en la Diputació de Castelló perquè, a través del seu Servici de Gestió Tributària i Recaptació, i amb efectes des de l'1 de gener de 2003, realitze les funcions de recaptació en via executiva, de les quantitats liquidades per la Comunitat de Regants del Riu Palància als seus usuaris i en voluntària a partir de l'1 de gener de 2007.  
2. Correspondrà a la Comunitat de Regants del Riu Palància:  
a) La realització de les liquidacions conduents a la determinació dels deutes exigibles als seus usuaris.  
b) Resoldre els recursos i incidències relacionades amb les liquidacions dels deutes a recaptar.  
c) Acordar la declaració de crèdit incobrable.  
3. Correspondrà a la Diputació de Castelló, en virtut d'esta delegació, totes les actuacions que tinguen a veure amb la recaptació de les liquidacions expedides per quantitats exigibles als usuaris de la Comunitat de Regants del Riu Palància no citades en el punt anterior, entre altres:  
a) La realització de les activitats encaminades a la recaptació de les dites liquidacions.  
b) Resolució dels expedients de devolució d'ingressos indeguts i materialització de les devolucions.  
c) Resoldre les sol·licituds d'ajornament i fraccionament del pagament dels deutes.  
d) Expedir les provisions de constrenyiment i resoldre els recursos de reposició interposats contra estes, així com tramitar i resoldre les sol·licituds de suspensió de l'acte impugnat en esta via.  
e) Resoldre les terceries que puguen promoure's en el procediment de constrenyiment.  
f) Conéixer i resoldre els recursos de reposició interposats contra els actes de gestió de recaptació dictats per la Diputació de Castelló així com tramitar i resoldre, si escau, les sol·licituds de suspensió de l'acte impugnat.  
g) La defensa dels drets de cobrament relatius als recursos que es troben sotmesos a procés concursal.  
h) L'adopció de mesures cautelars.  
j) L'execució de garanties.  
j) Proposar la declaració de crèdit incobrable.  
Tot això de conformitat amb el Text Refós de la Llei d'Aigües, aprovat per Reial Decret Legislatiu 1/2001, de 20 de juliol, i la resta de legislació aplicable que permet a les comunitats de regants, com a corporacions de dret públic sotmeses a l'ordenament administratiu, delegar la recaptació de les liquidacions associades a deutes per elles exigibles, en òrgans de recaptació de l'administració; en virtut de la normativa d'estos s'adopta este acord en els termes expressats.  
Atés que, així mateix, l'article 7 del Text Refós de la Llei Reguladora de les Hisendes Locals, aprovat per Reial Decret Legislatiu 2/2004, de 5 de març, disposa que l'acord relatiu a delegació de funcions en temes de recaptació que adopte el Ple de la corporació, haurà de fixar l'abast i contingut de la referida delegació, i es publicarà, una vegada acceptada per l'òrgan corresponent de govern, en els butlletins oficials de la província i de la comunitat autònoma, per a general coneixement.  
Amb el dictamen favorable de la Comissió d'Hisenda i Especial de Comptes, el Ple de la Diputació Provincial de Castelló, per unanimitat, acorda acceptar la delegació efectuada per la Comunitat de Regants del Riu Palància (Castelló), segons Acord de l'esmentada comunitat de 2 de juny de 2006, de les funcions que es mencionen en este, i es procedix a la publicació de la dita delegació en els butlletins oficials de la província i de la comunitat autònoma, per a general coneixement, de conformitat amb el que disposen els articles 7 del Text Refós de la Llei Reguladora de les Hisendes Locals i 106 de la Llei 7/1985, Reguladora de les Bases del Règim Local; queda, a més, la Comunitat de Regants del Riu Palància (Castelló), sotmesa a la normativa específica que, en virtut de les ordenances fiscals d'esta Diputació, estiga vigent en cada moment i que li serà, per tant, de total aplicació."  
I perquè així conste expedisc el present edicte.  
Castelló de la Plana, 29 de desembre de 2006.- El vicepresident: Ramón Tomás Céspedes.